burgasdotpro/wikipedia huggingface dataset:
Ostrov princa Eduarda

Ostrov princa Eduarda (, ) je najmenšia z desiatich kanadských provincií pozostávajúca z ostrova rovnakého mena.
Podľa odhadov v roku 2009 Ostrov princa Eduarda má 140 402 obyvateľov a rozlohu 5 683,91 km², je v poradí 104. najväčší ostrov na svete, a 23. najväčší ostrov Kanady. Ostrov bol pomenovaný podľa princa Eduarda, vojvodu z Kentu a Strathearnu (17671820), štvrtého syna kráľa Juraja III., a otca kráľovnej Viktórie.
Geografia.
Ostrov princa Eduarda sa nachádza v Zálive svätého Vavrinca západne od ostrova Cape Breton, na sever od polostrova Nové Škótsko a na východ od New Brunswicku.
Na južnom pobreží ho oddeľuje od Nového Škótska a New Brunswicku prieliv Northumberland. Ostrov má dve mestské oblasti. Väčšia obklopuje prístav Charlottetown a leží uprostred južného pobrežia ostrova, a pozostáva z hlavného mesta Charlottetown, prímestských obcí Cornwall a Stratford a okrajových obcí. Oveľa menšia mestská oblasť obklopuje prístav Summerside, ktorý sa nachádza na južnom pobreží 40 km západne od prístavu Charlottetown, a je zložená prevažne z mesta Summerside a menších okrajových obcí.
Obyvateľstvo.
Pri sčítaní obyvateľstva v roku 2006 mala provincia Ostrov princa Eduarda 135 851 obyvateľov. Pri sčítaní ľudu z roku 2001 sa hlásilo 45 % populácie ako "Kanaďania", 38 % bolo škótskeho pôvodu, anglického 29 %, 28 % írskeho, francúzskeho 21 % a 4 % nemeckého. Pôvodných obyvateľov kmeňa Mi'kmaq je dnes len malá menšina.
Na ostrove je najčastejším jazykom angličtina s 93,78 %, nasleduje francúzština s 4 %. 47,4 % obyvateľov sú rímski katolíci, 19,9 % patrí do Zjednotenej cirkvi Kanady, 5,9 % sú presbyteriáni, do anglikánskej cirkvi patrí 4,9 % a 4,5 % je baptistov.
Najväčšie mestá (od sčítania 2006):
Sémantika (náuka)

Sémantika je v jazykovede náuka o význame jazykových jednotiek a o zmenách významu. 
Jazykové jednotky sú slová, spojenia slov, vety aj texty. Skúmajú sa aj vzťahy medzi jazykovými jednotkami: sémantické sústavy, synonymá, antonymá, homonymá, polysémia. Pri zmenách významu sa skúmajú jednak typy zmien (napr. prenášanie, rozširovanie významu) a jednak ich príčiny (jazykové aj mimojazykové).
Delenia.
Delenie 1:
Delenie 2:
Druhy:
Metódy sémantickej analýzy.
Najmä:
Quebec

Quebec (angl.) alebo Québec (fr.) je jedna z desiatich kanadských provincií. Je to zároveň jediná primárne frankofónna provincia v Kanade.
Názov.
ÚGKK SR predpisuje ako slovenský názov len Quebec. Pravidlá slovenského pravopisu naopak kodifikujú dva tvary: Quebec (angl.) aj Québec (fr.).
Výslovnosť.
Pôvodom anglické slovo Quebec má anglickú výslovnosť [kwibek], [kwəbek], [kibek] alebo [kəbek], pričom prízvuk je na druhej slabike. Slovenská výslovnosť znie [kvibek]. Pôvodom francúzske slovo Québec má francúzsku výslovnosť [kebek], pričom prízvuk je na druhej slabike, a slovenskú výslovnosť [kebek].
Geografia.
Quebec je rozlohou najväčšia provincia Kanady. 761 100 km² rozlohy pokrývajú lesy.
Najväčším jazerom je Mistassini.
Demografia.
Provincia má 8 236 310 obyvateľov a hustotu osídlenia 4,7 obyvateľa na km².
Jazykové zloženie.
Quebec je jediná primárne frankofónna provincia Kanady, francúzština je od roku 1974 jediným úradným jazykom Quebecu. Francúzštinou hovorí alebo jej rozumie asi 95 % populácie (2009). Viac než 83% obyvateľov francúzštinu používa doma. Zároveň je Quebec domovom 91% francúzsky hovoriacich obyvateľov Kanady. Dialekt francúzštiny, ktorým sa hovorí v Quebecu, sa označuje ako kanadská francúzština.
Etnické zloženie.
Quebec sa od ostatných provincií Kanady odlišuje svojím jazykovým a etnickým zložením. Väčšina obyvateľov za svoj materinský jazyk pokladá francúzsky jazyk (80,8 %). Anglický jazyk za materinský jazyk považuje len 7,8 % obyvateľov. Približne 0,7 % obyvateľov za materinské jazyky považuje angličtinu aj francúzštinu. Asi 10,6 % obyvateľov používa iné jazyky (španielčina, taliančina, ukrajinčina, arabčina, čínština, nemčina, poľština, gréčtina a iné)
Takmer 60,1 % obyvateľov sa považuje za Kanaďanov. Na druhom mieste sa 28,9 % obyvateľov hlási k Francúzom. Asi 5,5 % k Írom, 4 % k Talianom, 3,3 % k Angličanom, asi 3 % k Indiánom, 2,7 % k Škótom, 1,2 % k Číňanom, 1,23 % k Haiťanom, 0,89 % ku Grékom, 0,84 % k Poliakom, 0,83 % k Libanončanom, 0,49 % k Maročanom, 0,54 % k Rumunom...
Náboženstvo.
Dominantným náboženstvom v provincii je rímskokatolícka cirkev, ku ktorej sa hlási až 83,23 % obyvateľov provincie. Ide hlavne o obyvateľov francúzskeho pôvodu, ale aj potomkov prisťahovalcov z Talianska, Poľska, Írska a iných katolíckych krajín.
Protestantov je 4,71 %, čo je najmenej v Kanade. Najviac z nich sa hlási k anglikánom (1,2 %), k Zjednotenej cirkvi Kanady (0,74 %). Baptistov je 0,5 %, luteránov 0,14 %, pentekostalistov 0,32 %, Svedkov Jehovových 0,41 %.
K pravosláviu sa najviac hlásia potomkovia vysťahovalcov z Grécka, Rumunska, Ruska, Ukrajiny a Libanonu1,41 %.
Pribúda aj počet vyznávačov islamu (1,52 %), budhizmu (0,58 %), hinduizmu (0,34 %). Bez vyznania je 5,80 % obyvateľov.
Saskatchewan

Saskatchewan (po slovensky staršie aj "Saskačevan") je jedna z desiatich kanadských provincií. Na západe susedí s provinciou Alberta, zo severu hraničí so Severozápadnými teritóriami, na východe s provinciou Manitoba, na severovýchode sa nachádza teritórium Nunavut a z juhu hraničí s dvoma štátmi USA (Montanou a Severnou Dakotou). 
V treťom kvartáli roku 2019 bola populácia provincie 1 178 657. Väčšina populácie žije v južnej časti provincie, kde sa nachádzajú prérie, severná časť je husto zalesnená. Najväčšie mesto je Saskatoon, hlavné mesto provincie je Regina. Najteplejšie oblasti provincie sú na juhu pri hranici s USA, najchladnejšie na severe.
Severozápadné teritóriá

Severozápadné teritóriá sú jedným z troch kanadských teritórií.
Nunavut

Nunavut je najsevernejšie kanadské teritórium s tromi naj. Je najrozľahlejšie, najmladšie a má najmenej obyvateľov zo všetkých kanadských provincií a teritórií. V Nunavute leží aj najsevernejšie obývané miesto planétyAlert.
Najväčším a zároveň hlavným mestom je Iqaluit (Frobisher Bay), kde žije štvrtina obyvateľov. Názov v grónčineinuitčine znamená "„Naša Zem“, „Naša vlasť“". "Nunavut" bol vytvorený vyčlenením zo Severozápadných teritórií 1. apríla 1999. 
Ide o samosprávne územie Inuitov, za ktorých sa pokladá vyše 83 % obyvateľov. Indiánskymi jazykmi hovorí 70 % ľudí. Nunavut má pozemné hranice s nasledovnými kanadskými provinciami a teritóriami:
Náboženstvo.
Protestanti tvoria 66,7 %, katolíci tvoria 23,3 %. 
Geografia.
Nunavut by sa so svojou rozlohou zaradil na 15. miesto medzi krajinami sveta. 
Do Nunavutu patrí časť severnej Kanady, väčšina z Arktických ostrovovBaffinov ostrov, Ellesmerov ostrov, Viktóriin ostrov a iné. 
Najvyšší vrch Nunavutu je Barbeau (2 616 m).
Yukon

Yukon môže byť:
Veda o počítačoch

Veda o počítačoch alebo počítačová veda je vedná disciplína zaoberajúca sa teóriou, konštrukciou a použitím počítačov. (ČSN 36 9001; z angl. (ISO) "computer science"), v poslednej dobe sa uprednostňuje pojem počítačová veda (napríklad v slovenskej MDT). Na Slovensku sa počítače spravidla študujú v rámci informatiky, čo je súbor vedeckých disciplín a špeciálnych postupov pri spracovaní informácií (ČSN 36 9001).
Veda o počítačoch sa zaoberá aj konštrukciou, fungovaním a použitím počítačov pri spracovaní informácií. Počítačová veda kombinuje teoretické i praktické aspekty techniky, elektroniky, teórie informácií, matematiky, logiky a teórie ľudského správania. Oblasť výskumu počítačovej vedy siaha od programovania a počítačovej architektúry až po umelú inteligenciu a robotiku.
Istropolis

Istropolis môže byť:
Chlotar I.

Chlotar I. (* okolo 497 – † 561) bol v rokoch 511 - 561 kráľ Frankov. 
Bol najmladším synom Chlodovika z rodu Merovejovcov. Po Chlodovikovej smrti roku 511 bola ríša (ako bolo medzi Frankami vo zvyku) rozdelená medzi jeho troch synov (na západe Neustria, v strede Burgundsko a na východe Austrázia).
Chlotar bol:
Hugo Kapet

Hugo I. Kapet (* 939/941, Paríž, Západofranská ríša – † 24. október 996, Paríž, Francúzske kráľovstvo) vládol v rokoch 987 až 996 Frankom. Zakladateľ rodu Kapetovcov.
Bol držiteľom parížskeho kraja. Za kráľa ho zvolili mocní lénnici želajúci si slabého kráľa. Ani žiaden jeho nástupca sa po dve storočia nevymanil spod vplyvu lénnych pánov.
V čase, keď bol zvolený na trón (987), bolo Francúzsko rozdelené na samostatné vojvodstvá a grófstva, ktorých vládcovia si sami určovali zákony a zvádzali vojny podľa chuti, nedbali na kráľa, ktorý bol za pána uznávaný iba formálne, aj to nie všetkými veľmožmi.
Najpoprednejší z veľmožov boli vojvodovia normanský, aquitánsky a burgundský, ktorých moc bola oveľa väčšia ako moc kráľa, ktorému patrila iba skupina grófstiev v okolí Paríža.
Hugo Kapet si bol vedomý svojho postavenia a nedráždil zbytočne mocných vazalov, zachádzal s nimi ako so seberovnými a nikdy sa vraj v ich prítomnosti neozdoboval znakmi kráľovskej moci.
On a ďalší panovníci z jeho rodu panovali bez veľkého hluku. 100 rokov bolo kráľovstvo Kapetovcov maličké a ich autorita skôr iba morálna. Boli síce obľúbení u duchovenstva, ale francúzski cirkevní hodnostári neboli samostatnými pánmi, ako to bolo v Nemecku, boli závislí od svetských kniežat a nemohli poskytnúť trónu takú oporu, akú mali na začiatku v duchovenstve nemeckí králi.
Dôležitý pre rast moci Kapetovcov bol fakt, že následníci trónu boli korunovaní spravidla už za života svojich predchodcov, čím bola zabezpečená dedičnosť dynastie a nevyplytvalo sa zbytočne veľa síl bojmi o obsadenie trónu.
Rozšírenie názvu súboru

Rozšírenie, prípona alebo verzia názvu súboru sú pojmy označujúce množinu (zvyčajne) alfanumerických znakov pridávaných na koniec názvu súboru, aby mohli používatelia (ako aj softvér) rýchlo určiť typ údajov uložených v súbore. Je to jedna z populárnych metód označenia súborového formátu.
Príklady.
 .c ; .exe ; .temp ; .dll ; .mp3 ; .wav ; .dat ; .gif etc.
Natalie Portman

 
Natalie Portman (občianskym menom Neta-Lee Heršlag, * 9. jún 1981, Jeruzalem) je izraelsko-americká herečka, producentka a režisérka. Na radu svojich rodičov používa umelecké meno Portman (rodné priezvisko jej starej mamy). Z otcovej strany je židovsko-poľského pôvodu. Je vydatá za Benjamina Millepieda, choreografa a tanečníka z filmu "Čierna labuť", s ktorým má syna.
Životopis.
Hereckú kariéru odštartovala v roku 1994 ako objav vo filme Leon, kde si zahrala po boku francúzskej hviezdy Jeana Rena. Z ďalších výrazných postáv, ktoré stvárnila, je možné menovať kráľovnú Amidalu a Padmé z , prenasledovanú Evey z "V ako Vendetta" alebo Oskarom ocenenú Čiernu labuť (Black Swan). V anglickej verzii Simpsonovcov od roku 2007 dabuje postavu Darcy. Portman sa zúčastňovala na environmentálnych aktivitách už od detstva. Od dvanástich rokov bola členka environmentalisticko-hudobno-tanečnej skupiny „The World Patrol Kids“. Vyhlasuje sa za milovníčku zvierat, od ôsmich rokov je vegetariánka. Vo voľnom čase sa zúčastnila na aktivitách spojených s predvolebnou kampaňou Demokratickej strany USA v roku 2004, ale zúčastňuje sa aj na aktivitách na potlačenie chudoby. Jej rodičmi sú Avner Heršlag, izraelský lekár špecializujúcí sa na plodnosť a reprodukčné lekárstvo, a Shelley Stevens, americká žena v domácnosti, ktorá je zároveň aj jej agentkou.
Victoria (Britská Kolumbia)

Victoria () je hlavné mesto kanadskej provincie Britská Kolumbia. Je to najjužnejšie položené mesto v západnej Kanade, nachádzajúce sa na južnom konci Vancouverovho ostrova. Je vyhľadávanou turistickou destináciou, ktorú navštívi ročne viac ako 3,65 milióna turistov, ktorí prispejú do miestnej ekonomiky miliardou kanadských dolárov.
Vo Victorii je terminál "Ogden Point" slúžiaci ako prístav pre výletné lode a trajekty. Mesto má ekonomické výhody z prítomnosti neďalekej vojenskej námornej základne "CFB Esquimalt", ktorá je hlavnou základňou kanadského vojnového námorníctva v Tichom oceáne. Downtown vo Victorii nie je len centrom mesta, ale aj celej oblasti Veľká Victoria s veľkým počtom nočných klubov, divadiel, reštaurácií a pubov a kultúrnych podujatí. a návštevníkov Downtownu. 
Mesto hostilo aj viaceré športové podujatia, ako mužské majstrovstvá sveta v curlingu v roku 2005, Commonwealth Games v roku 1994 a medzinárodnú súťaž v krasokorčuľovaní Skate Canada International v roku 2006. Victoria bola v roku 2007 spoluhostiteľským mestom Majstrovstiev sveta vo futbale hráčov do 20 rokov, ktorého zápasy sa odohrali na multifunkčnom športovom štadióne Royal Athletic Park. Okrem toho sa v meste konajú každoročné cyklistické preteky "Bastion Square Grand Prix Criterium". Hokejový kub Victoria Cougars sa stal v sezóne 1924/1925 víťazom Stanley Cupu.
Victoria je tiež častým miestom konania rôznych veľtrhov, mítingov a konferencií, ako napríklad stretnutia náčelníkov generálnych štábov členských krajín NATO v roku 2007.
M1

M1 môže byť:
Pozostatok supernovy

Pozostatok supernovy alebo zvyšok supernovy je materiál, ktorý za sebou zanechal gigantický výbuch hviezdy nazvaný supernova. Sú známe dve možné cesty k takémuto koncu: buď sa stane, že hmotná hviezda zastaví produkciu energie syntézou jadier vo svojom jadre a kolabuje dovnútra vďaka vlastnej gravitácii, alebo hviezda typu biely trpaslík môže naakumulovať hviezdny materiál zo svojej ďalšej hviezdnej spoločnice až dosiahne kritickú hmotnosť a exploduje v termonukleárnom výbuchu. V oboch prípadoch vymrští výsledná explózia supernovy veľa alebo dokonca všetok hviezdny materiál s obrovskou silou.
V prípade výbuchu hmotnej hviezdy sa môže jadro hviezdy zrútiť tak rýchlo, že vytvorí formy mimoriadne stlačenej (degenerovanej) hmoty. Tento kompaktný objekt, ktorým môže byť neutrónová hviezda alebo čierna diera, sa označuje ako kompaktný pozostatok supernovy. Pre oboch, hmotného aj bielotrpaslíčieho, hviezdnych predchodcov supernovy najkrajnejšie vrstvy hviezdy sa odtrhnú silou explózie do zväčšujúceho sa oblaku prachu a plynov. Šoková vlna a vyvrhnutý materiál rozpínajúci sa z explózie, spolu s medzihviezdnym materiálom, ktorý je pohltený cestou, sa nazývajú difúzny pozostatok supernovy.
Známy a dobre pozorovaný pozostatok supernovy je SN 1987A, novovytváraný pozostatok supernovy vo Veľkom Magellanovom mraku. Ďalšie známe pozostatky supernov sú Krabia hmlovina, pozostatok relatívne nedávneho výbuchu (v roku 1054); Tycho, pozostatok pomenovaný po Tychovi Brahe, ktorý zaznamenal jasnosť jeho pôvodnej explózie (v roku 1572); a Keplerov pozostatok supernovy (SN 1604), pomenovaný po Johannesovi Keplerovi.
Genealógia

Genealógia môže byť:
0 (číslo)

0 (slovom nula; z lat. "nullus" – žiadny) je číslo, ktoré má tú vlastnosť, že formula_1 platí:
Číslo 0 na číselnej osi oddeľuje záporné čísla od kladných. Nula je takisto číslica, ktorá sa používa v číselných sústavách, kde pozícia číslice je dôležitá pre jej skutočnú hodnotu. Na nasledujúcej pozícii má číslica vyššiu hodnotu a číslica 0 sa používa k posunu číslice na nasledujúcu pozíciu. Napríklad v desiatkovom systéme má číslica 1 v zápise 100 hodnotu sto. V teórii množín je nula mohutnosť prázdnej množiny.&lt;br&gt;
Obvykle sa radí medzi prirodzené čísla.&lt;br&gt;
0 ako číslica má v ASCII hodnotu 48, hexadecimálne 30.
Adresa IP

Adresa IP alebo IP adresa je logický číselný identifikátor daného uzla (najčastejšie počítača) v sieti, ktorý komunikuje s inými uzlami prostredníctvom protokolu IP (napríklad Internet).
Adresa IP je (v protokole IP verzie 4) 32-bitové číslo, takže teoreticky existuje 4 294 967 296 (viac než 4,2 miliardy) možných adries. Je nepraktické a nepohodlné pracovať s takto zapísaným číslom, preto sa 32 bitov adresy IP delí na štyri 8-bitové čísla (číslo v rozsahu 0 – 255), ktoré sa zapisujú v desiatkovej sústave oddelené bodkou, napríklad 207.142.131.205.
Adresa IP je buď priamo priradená nejakému sieťovému rozhraniu, alebo je prideľovaná dynamicky pomocou DHCP (Dynamic Host Configuration Protocol) servera.
Na lepšiu prácu s internetovými adresami sa k adrese IP väčšinou viaže nejaké meno (angl. hostname), napr. "www.wikipedia.org". Prevod mien a adries IP je zabezpečovaný mechanizmom DNS (Domain Name System), t. j. celosvetovo organizovaným množinou serverov, ktoré udržujú záznamy o registrovaných doménach a im pridelených adresách IP. Ak teda v prehliadači zadáte adresu „www.wikipedia.org“, hľadá sa v zoznamoch týchto DNS-serverov príslušná adresa IP, na ktorú je potom presmerovaná vaša požiadavka.
Nie je pravda, že každý počítač na svete má jedinečnú adresu IP. Je tomu tak len vtedy, ak má daný uzol priamy prístup na Internet. Ak teda ide o sprostredkované spojenie, napr. proxy-bránou, počítače vnútri podsiete môžu mať adresy nezávislé od zvyšného internetu.
Pred pár rokmi sa ukázalo, že rapídne zvyšovanie pripojených počítačov do Internetu spôsobuje, že počet adries IP, ktoré možno zaznamenať 4 číslami 0 – 255 (takmer 4,3 miliardy!), už nebude na jednoznačnú identifikáciu uzlov stačiť. Preto sa zaviedol IPv6 (IP verzia 6), kde sa 128-bitové adresy zaznamenávajú ôsmimi hexadecimálnymi číslami (t. j. číslami v šestnástkovej sústave, napr. 2001:0db8:85a3:08d3:1319:8a2e:0370:7334). Zavedenie protokolu IPv6 umožňuje adresovať až 2128 (t. j. cca 3,4 x 1038) adries.
Na začiatku histórie Internetu sa adresy IP prideľovali nehospodárne, čo spôsobilo, že v súčasnosti majú niektoré univerzity v USA pridelených viac adries IP ako niekoľko štátov tretieho sveta dohromady. V súčasnosti spravuje prideľovanie adries organizácia Internet Assigned Numbers Authority (IANA), ktorá deleguje prideľovanie blokov adries IP regionálnym registrátorom (v Európe je to RIPE Network Coordination Centre).
Ako zistiť adresu IP na operačnom systéme Windows.
Adresa IP sa dá tiež zistiť prostredníctvom špecializovaných webových stránok.
Rybnik

Rybnik je mesto v južnom Poľsku, v Sliezskom vojvodstve, blízko hraníc s Českom, okolo 290 km južne od poľského hlavného mesta Varšava a okolo 100 km západne od Krakova.
Má rozlohu 148 km² a žije tu 141-tisíc obyvateľov.
Mysłowice

Mysłowice sú mesto na juhu Poľska. 75 259 obyvateľov (2004).
Katovice

Katovice ( (pôvodne "Kątowicze"), ) sú mesto v južnom Poľsku, centrum hornosliezskej priemyselnej aglomerácie, hlavné mesto Sliezskeho vojvodstva. 
Majú 293 626 (2019) obyvateľov. Ťaží sa tu kamenné uhlie, spracúva železo a neželezné kovy, je tu koksochémia a ťažké strojárstvo. V meste je univerzita (1968).
Dejiny.
Z roku 1299 pochádza prvá písomná zmienka o obci Dąb na ktorej území vznikli neskoršie Katovice. Najstaršia doložená písomná zmienka o Katoviciach je z roku 1598. Po roku 1839 sa mesto rozvíjalo v súvislosti s ťažbou uhlia a rozvojom metalurgie. Roku 1865 sa Katovice stali mestom a stali sa priemyselným a správnym centrom Horného Sliezska. Od roku 1922 (s výnimkou druhej svetovej vojny) patria Poľsku.
Jednoduchý manažérsky protokol siete

Jednoduchý manažérsky protokol siete alebo jednoduchý protokol manažérstva siete (angl. "Simple Network Management Protocol"), skr. SNMP, je protokol umožňujúci monitorovanie a správu zariadení v IP sieti. Primárne bol navrhnutý pre účely správy siete a týkal sa základných sieťových prvkov, napr. smerovačov čomu zodpovedala štandardná MIB báza. Protokol sa však nakoniec uplatnil aj pri správe a monitorovaní ďalších zariadení pripojených v sieti, napríklad sieťových tlačiarní, serverov či koncových užívateľských staníc
Architektúra.
Architektúra SNMP rozoznáva prinajmenšom 2 komponenty:
Môže obsahovať subagentov (slave).
SNMP protokol definuje operácie nad MIB bázou (Management Information Base). MIB de facto popisuje možné OID (Object identifier) - objekty s ktorými je možné pracovať, ich typ (Integer, Octet String, atď) a možný prístup k nim (read-only, read-write, write-only). Štandardná MIB báza už definuje mnoho premenných (OID, napr. informáciu o agentovi, správu/monitorovanie sieťových rozhraní, smerovacie tabuľky a i.). Výrobcovia zariadení pokrývajú spravidla len časť štandardnej MIB (slušný SNMP agent podporuje aspoň oblasť System Information). MIB je však navrhnutá tak, aby sa dala rozširovať vo vymedzenej privátnej oblasti vlastnou MIB výrobcu ().
SNMP agent spravidla používa UDP port 161 (a posiela SNMP trapy na UDP port 162). SNMP protokol používa ako prezentačnú vrstvu ASN.1.
SNMP datagram.
SNMP datagram sa skladá z hlavičky ktorá obsahuje verziu SNMP protokolu, identifikačné číslo datagramu (pre priradenie odpovede), informáciu o chybe (nastavenú v SNMP Response datagrame), autentifikačnú informáciu a typ PDU (SNMP Get Request, SNMP Get Response a pod). PDU (Protocol Data Unit) obsahuje zoznam OID ktoré identifikujú čítané alebo nastavované premenné a tiež ich hodnoty (v prípade SNMP Get datagramov prázdnu hodnotu - ASN NULL).
Verzie SNMP protokolu.
SNMPv1.
Prvá verzia SNMP protokolu bola definovaná v roku 1988 (RFC 106, RFC 1066 a RFC 1067). Autentifikácia klienta (spravovaného) bola riešená pomocou tzv. „community string“, ktorý bol prenášaný ako čistý reťazec. Najmä preto sa protokol ďalej vyvíjal.
SNMPv2.
Verzia 2 SNMP protokolu sa snažila odstrániť nedostatky SNMPv1. Vzniklo mnoho jej odnoží ktoré riešili bezpečnosť a rozšírenia protokolu. Nakoniec sa stala prakticky štandardom SNMP v2c, ktorá zaviedla nové PDU typy (INFORM, GET BULK), nové typy premených (64-bitové hodnoty/počítadlá), ale autentifikácia ostala na úrovni SNMPv1. Štandardná MIB bola podstatne rozšírená.
SNMPv3.
Internet Engineering Task Force (IETF) ustanovuje od roku 2004 verziu SNMPv3 ako je definovaná RFC 3411 až RFC 3418 (STD0062). IETF označuje skoršie verzie ako neplatné a zastarané. Verzia SNMPv3 tak konečne štandardizovala nové autentifikačné mechanizmy.
Príklad.
Nasleduje výstup programu "snmpwalk" (snmpwalk je utilita v balíku Net-SNMP) pri zobrazení MIB časti SystemInformation (všeobecné informácie o zariadení a uptime).
codice_1
Viliam Judák

Prof. ThDr. Viliam Judák, PhD. (* 9. november 1957, Harvelka) je rímskokatolícky biskup, diecézny biskup nitrianskej diecézy, cirkevný historik, profesor cirkevných dejín na Rímskokatolíckej cyrilometodskej bohosloveckej fakulte Univerzity Komenského v Bratislave.
Životopis.
Viliam Judák sa narodil 9. novembera 1957 v Harvelke na Kysuciach. V rokoch 1980 – 1985 študoval na Rímskokatolíckej cyrilometodskej bohosloveckej fakulte v Bratislave. 16. júna 1985 bol v Nitre vysvätený na kňaza nitrianskej diecézy. Svoju pastoračnú službu vykonával ako kaplán v Nitre - Dolnom Meste a Drietome, kde bol aj správcom farnosti do roku 1990. Súčasne pokračoval v postgraduálnom štúdiu na RKCMBF UK v Bratislave, kde v roku 1991 získal titul doktor teológie. 1. septembra 1990 bol menovaný za prefekta Kňazského seminára sv. Gorazda v Nitre a 18. októbra 1991 za cirkevného sudcu. Bol členom zboru konzultorov nitrianskej diecézy. 
Od roku 1990 prednáša cirkevné dejiny na Rímskokatolíckej cyrilometodskej bohosloveckej fakulte UK v Bratislave a na Teologickom inštitúte v Nitre. Od roku 1991 do roku 2005 pôsobil aj na Vysokej škole pedagogickej v Nitre, na katedre katechetiky a etiky (dnes Univerzita Konštantína Filozofa v Nitre). 1. júla 1993 bol menovaný za docenta RKCMBF UK v Bratislave a v rokoch 1995 až 1998 bol prodekanom spomínanej fakulty. V čase od 1. júla 1996 do 1. júla 2001 zastával funkciu rektora Kňazského seminára sv. Gorazda v Nitre. V roku 1997 sa stal vedúcim Katedry cirkevných dejín RKCMBF UK v Bratislave a v tom istom roku bol prezidentom Slovenskej republiky vymenovaný za profesora v odbore Katolícka teológia. V rokoch 2001 až 2004 pôsobil vo funkcii dekana RKCMF UK v Bratislave. Zaoberá sa obdobím kresťanského staroveku a stredoveku so zreteľom na slovenské cirkevné dejiny. Je autorom viacerých monografií z oblasti cirkevných dejín, mnohých kníh, článkov a publikácií. Ovláda nemecký a taliansky jazyk.
Pápež Benedikt XVI. ho 9. júna 2005 menoval za diecézneho biskupa Nitrianskeho biskupstva. Biskupské svätenie prijal 16. júla 2005 z rúk dovtedajšieho nitrianskeho biskupa Jána Chryzostoma Korca. V rokoch 20062015 bol podpredsedom Konferencie biskupov Slovenska. V rámci KBS pôsobí aj vo funkcii predsedu Komisie pre klérus, Subkomisie pre trvalý diakonát, Hudobnej subkomisie Liturgickej komisie a Rady pre históriu.
Axióma

Axióma (slovo je žen. rodu; nesprávne: "axióm", zastarano: "axiom") alebo postulát je základná veta systému teórií, z ktorej sa pomocou pravidla odlúčenia dokazujú ostatné vety či teorémy daného systému. Pojmy zavedené v axiómach sa nazývajú základné alebo primitívne pojmy. O takto zavedených pojmoch sa hovorí, že sú definované implicitne. Všetky ďalšie pojmy sa definujú explicitne pomocou axióm a základných pojmov. Dedukcia výrokov je prípustná len pomocou pravidiel logiky.
Súčasné chápanie axiomatickej metódy nevyžaduje apriórnu zrejmosť axióm. Otázka pravdivosti axióm sa rieši v rámci iných vedeckých teórií, alebo pri nachádzaní interpretácií daného systému: realizácia určitého formalizovaného axiomatického systému v istej predmetnej oblasti svedčí o pravdivosti v ňom prijatých axióm.
Axióma vo filozofii.
Definície a názory na axiómu vo filozofii:
Zoznam súborových systémov

Zoznam súborových systémov
Čelo (loď)

Čelo alebo staršie prova je predná časť trupu lode. Zadná časť lode sa volá korma.
Je navrhovaná tak, aby kládla vode čo najmenší odpor a preto býva ostrá. A býva aj dosť vysoká aby sa vlny neprevaľovali cez loď.
Korma

Korma je zadná časť trupu lode. Predná časť sa volá prova. Na korme sa nachádza aj kormidlo. 
Pôvodne bola korma vyvýšeným pilotným miestom lode, ktoré chránilo pred vlnami. Neskôr sa stala priestorom pre kapitána a posádku. V 17. a 18. storočí boli tieto priestory honosne vyzdobené s veľkým počtom okien. Na začiatku 19. storočia boli kormy zaoblené, ale s vynálezom vrtule a parného stroja sa korma stala miestom pre stoje a vybavenia. Pri moderných výletných lodiach sa na korme nachádzajú priestory, ktoré ponúkajú nerušený výhľad na more, napr. reštaurácie.
Šestnástková sústava

Šestnástková alebo hexadecimálna číselná sústava je pozičná číselná sústava so základom 16. Používa sa najmä v informatike.
Iné často používané sústavy sú desiatková sústava a dvojková sústava. Kým desiatková sústava používa na zápis znaky "0", "1", "2", …, "9" a binárna znaky "1" a "0", šestnástková sústava používa znaky "0", "1", "2", …, "9", "a", "b", "c", "d", "e" a "f" (resp. veľké písmená "A", "B", "C", "D", "E", "F"), kde uvedené latinské písmená označujú po rade čísla 10, 11, 12, 13, 14 a 15 desiatkovej sústavy, ktorú bežne používame.
Pre porovnanie, v desiatkovej sústave zapisujeme čísla nasledovne:
V šestnástkovej sústave tieto čísla vyzerajú nasledovne:
Šestnástkovú sústavu používajú najmä informatici a hardvéroví inžinieri. Zapisujú sa v nej hodnoty registrov, premenných a pod. Dôvodom je, že počítače pracujú na základe dvojkovej sústavy, a číslo 16 je prirodzená mocnina čísla dva (16 = 24). To znamená, že jedným znakom v šestnástkovej sústave zachytíme stav 4 po sebe idúcich bitov. Ak napríklad nejaká 8-bitová premenná je nastavená na hodnotu „00101101“, môžeme ju zapísať ako „2D“ (čo je číslo 45 desiatkovo). Takýto zápis je kratší a prehľadnejší ako zápis v dvojkovej sústave, pričom však prevod medzi dvojkovou a šestnástkovou sústavou je rýchly a jednoduchý.
Porovnanie súborových systémov

Nasledujúce tabuľky porovnávajú všeobecné a technické informácie niekoľkých súborových systémov. Bližšie informácie nájdete v článkoch o jednotlivých súborových systémoch.
Cassini

Cassini bolo priezvisko známej rodiny astronómov, medzi ktorých patria
Pomenované po Cassinim:
Juraj Liška

Juraj Liška môže byť:
Herkules (hviezdokopa)

Herkules (iné názvy: Messier 13, M 13, NGC 6205) je guľová hviezdokopa v súhvezdí Herkules. Patrí k najjasnejším a najznámejším deep sky objektom letnej oblohy.
Dosahuje zdanlivú magnitúdu 5,8, takže je sotva viditeľná voľným okom, aj to len za veľmi tmavej noci. Jej skutočný priemer je približne 110 - 165 ly a obsahuje niekoľko stoviek tisíc hviezd. Od Zeme je vzdialená takmer 35 000 ly.
Všeobecná charakteristika.
Je nazývaná aj Veľká hviezdokopa v Herkulovi. Je to druhá najjasnejšia guľová hviezdokopa na severnej oblohe (po M5) a za dobrých pozorovacích podmienok ju možno vidieť ako hmlistý obláčik veľkosti mesačného disku. Obsahuje minimálne pol milióna hviezd a už v malom ďalekohľade ju možno vidieť ako žiariacu plôšku. Je často jedným z prvých objektov pozorovaných nadšenými hvezdármi. Hľadá sa veľmi ľahko, lebo leží presne na spojnici hviezd eta a zeta Herculis, asi v jednej tretine pod eta. Triédrom možno rozoznať jej guľatý tvar a na okrajoch rozlíšiť jednotlivé hviezdy. Iba veľké ďalekohľady odhalia hviezdokopu rozloženú do drobných hviezd. Asi 30 000 hviezd má jasnosť do 21. magnitúdy. Celkový počet hviezd je omnoho väčší, možno až niekoľko miliónov. Na fotografických doskách sa zobrazujú len najjasnejšie hviezdy hviezdokopy, obry a nadobry, ktoré vyžarujú stokrát až tisícekrát viac svetla než Slnko. Také slabé hviezdy ako Slnko sa na fotografickej doske vôbec neobjavia, ani vo veľkých ďalekohľadoch. 
V tejto hviezdokope sa nachádzajú aj premenné hviezdy vrátane cefeíd, pomocou ktorých bol určený vek hviezdokopy. Hviezdy v M13 sú veľmi staré, ale bol medzi nimi objavený i mladý modrý obor Barnard 29 spektrálneho typu B2. Doteraz nie je uspokojivo vysvetlené, ako mohla vzniknúť pred niekoľkými miliónmi rokov táto hviezda v systéme starom asi 10 miliárd rokov. Pravdepodobne vznikla splynutím dvoch starých hviezd pri ich zrážke. Vzhľadom na to, že vzdialenosti hviezd v okolí stredu hviezdokopy sa merajú len na svetelné týždne, je takáto zrážka omnoho pravdepodobnejšia než v našom hviezdnom okolí. 
Zdanlivý priemer hviezdokopy je 25´. Vzdialená je od nás asi 20 00035 000 ly, napriek tomu je to jedna z našich najbližších hviezdokôp. 
Posolstvo z Areciba.
16. 11. 1974 bola pri otvorení rádioteleskopu Arecibo v Portoriku odoslaná na frekvencii 2380 MHz rádiová správa smerom k M 13. Toto posolstvo obsahuje informácie o ľuďoch, molekule DNA, Zemi, slnečnej sústave aj o samotnom rádioteleskope v Arecibe. Posolstvo je zložené z 1679 bitov usporiadaných do 73 riadkov po 23 bitov. Jednotky a nuly boli vysielané posuvom frekvencie a vysielanie trvalo celkove 3 minúty. Výkon 20 000 000 000 000 W bol 300-metrovou anténou sústredený do úzkeho zväzku. Posolstvo dospeje ku všetkým hviezdam hviezdokopy. Sú to veľmi staré hviezdy. Ak majú planéty, mali dosť času, aby sa na nich život plne rozvinul. Je teda možné, že pri niektorých hviezdach existujú technicky vyspelé inteligentné spoločenstvá. Ak niektoré z nich posolstvo zachytia a pošlú nám odpoveď, tá dorazí na Zem až o 46 000 rokov.
M13

M13 môže byť:
Ext2

ext2 alebo second extended file system („druhý rozšírený súborový systém“) bol štandardným súborovým systémom používaným v operačnom systéme Linux po niekoľko rokov a zostáva naďalej široko používaný. Pôvodne ho navrhol Rémy Card na základe konceptu extended file system. Je pomerne rýchly, dostatočne na to, aby bol považovaný ako štandard pre porovnanie výsledkov benchmarkov. Jeho hlavnou nevýhodou je, že nie je žurnálovacím súborovým systémom. Jeho nasledovník ext3 pridáva žurnálovanie a je čiastočne spätne kompatibilný s ext2.
Kanonická implemetácia ext2 je ovládač ext2fs v jadre Linuxu. Iné implementácie (rôzneho stupňa kvality a úplnosti) existujú v HURD, niektorých jadrách BSD a ako ovládače od tretích strán pre Microsoft Windows. ext2 bol štandardným súborovým systémom v linuxových distribúciách Red Hat, Fedora a Debian až do jeho nahradenia ext3.
História.
Raný vývoj Linuxového jadra sa vykonával krížovým vývojom v operačnom systéme Minix. Prirodzene bolo zjavným rozhodnutím implementovať Minix file system ako primárny súborový systém Linuxu. Minix file system prakticky neobsahoval muchy, ale mal niektoré obmedzenia ako schopnosť pracovať iba so 64 megabajtami dát kvôli jeho 16-bitovému adresnému priestoru a neumožňoval názvy súborov dlhšie ako 14 znakov. Kvôli týmto obmedzeniam začala práca na implementácii nových súborových systémov pre operačný systém Linux.
Bol vyvinutý jednoduchý spôsob pridávania nových súborových systémov do jadra Linuxu, virtuálny súborový systém zvaný VFS. Po jeho integrácii do jadra bol v apríli 1992 uvoľnený extended file system (ext) ako prvý súborový systém navrhnutý pre Linux a jeho ovládač zahrnutý vo verzii Linuxu 0.96c. Súborový systém ext riešil dva hlavné problémy Minix file systému (maximálna veľkosť partície a obmedzenie dĺžky názvu súboru) umožňujúc 2 gigabajty dát a 255 znakov v názve súboru. 
Ale stále existovali problémy: neexistovala podpora separovaného prístupu, modifikácia inode a čaových známok zmeny dát.
Ako riešenie týchto problémov boli v januári 1993 vyvinuté dva nové súborové systémy: súborový systém Xia a second extended file system (ext2). Súborový systém ext2 bol založený na extended file systéme s mnohými reorganizáciami a zlepšeniami a bol navrhnutý s prihliadnutím na evolúciu, ponechávajúc priestor pre ďalšie rozširovanie.
Súborový systém ext2 má maximálnu veľkosť dát 4 terabajty, maximálnu dĺžku názvu súboru 255 znakov a variabilnú dĺžku bloku.
Štruktúra.
Skupiny blokov.
Každá skupina blokov obsahuje:
Superblok.
Superblok obsahuje:
Inode.
Inode obsahuje:
Adresáre.
Blok obsahuje zoznam čísel inode a názvy položiek adresára.
Súbory.
Iba skupina blokov.
Čísla blokov sú uložené v inode súboru.
Žiadne magické číslo -- iba bloky dát.
Linky.
Hard linky a soft linky
Špeciálne súbory.
Vytvorené príkazom mknod:
Všeobecná zdravotná poisťovňa

Všeobecná zdravotná poisťovňa, a.s. (kód: 25) je najväčšou zdravotnou poisťovňou na Slovensku, má pobočky vo väčšine okresov. K 1.januáru 2018 poisťovala cca 62% obyvateľov Slovenska Vznikla v roku 1995 z Národnej poisťovne. V roku 2005 bola transformovaná na akciovú spoločnosť so 100% účasťou štátu, je spravovaná Ministerstvom zdravotníctva . K 1.1.2010 bola zlúčená so Spoločnou zdravotnou poisťovňou..
Ext3

ext3 alebo third extended filesystem („tretí rozšírený súborový systém“) je žurnálovací súborový systém s narastajúcim počtom používateľov operačného systému Linux. Je to v súčasnosti štandardný súborový systém v linuxových distribúciách Red Hat, Fedora a Debian.
Hoci je jeho výkonnosť a škálovateľnosť menej atraktívna ako u mnohých jeho súperov ako ReiserFS a XFS, má významnú výhodu, že umožňuje bezbolestný upgrade populárneho systému ext2 bez nutnosti zálohy a obnovenia.
Oproti svojmu predchodcovi pridáva ext3:
Bez toho je ext3 systém platným ext2 systémom. Toto umožnilo upraviť dobre otestované a zrelé nástroje na údržbu súborového systému (ako fsck) na údržbu a opravu súborových systémov ext2 bez zásadnejších zmien ext3. Tiež umožňuje bezproblémovú konverziu (priamu aj spätnú) s ext2.
V Linuxovej implementácii ext3 existujú 3 úrovne žurnálovania:
V ext3 bola implementovaná online zmena veľkosti, ale táto funkcionalita ešte len má byť vložená do produkčného Linuxového jadra a štandardných nástrojov súborového systému ext2/ext3.
Na rozdiel od ext2, ext3 nuluje ukazovatele na bloky v inode zmazaných súborov. To činí obnovu zmazaných súborov veľmi obtiažnou.
Podpora transparentnej kompresie dát (dostupná ako neoficiálna záplata pre ext2) nie je dostupná pre ext3.
Poslanec

Poslanec alebo zastarano vyslanec je osoba, ktorá v zastupiteľských demokraciách zastupuje (reprezentuje) občanov v zastupiteľských zboroch. Člen zastupiteľského zboru s názvom kongres (napr. Kongres Spojených štátov, Kongres Peruánskej republiky, Kongres Kolumbijskej republiky) sa označuje ako kongresman. Poslanec Uhorského snemu sa historicky označoval výrazom ablegát.
Zastupiteľské zbory môžu byť vytvorené na rôznych úrovniach. Na Slovensku sú to štyri úrovne:
Poslanci sú do svojej funkcie volení občanmi.
Marta Aibeková

PhDr. Marta Aibeková (* 22. jún 1947) je bývalá slovenská politička. 
Politická kariéra.
Marta Aibeková bola poslankyňou Národnej rady Slovenskej republiky za Hnutie za demokratické Slovensko (HZDS) vo volebných obdobiach 1992–1994, 1994–1998 a 1998–2002. 
Marta Aibeková patrila k politikom HZDS, ktorí pred parlamentnými voľbami v roku 2002 vystúpili zo strany spoločne s Ivanom Gašparovičom a založili Hnutie za demokraciu. Spočiatku pôsobila vo vedení hnutia, neskôr z neho odišla, aby sa po roku vrátila do funkcie podpredsedníčky pre humanitné vedy, do ktorej ju zvolil kongres strany 18. februára 2006. Marta Aibeková kandidovala na poprednom mieste kandidátky Hnutia za demokraciu v parlamentných voľbách v roku 2002 aj 2006, 
jej strana sa však do parlamentu ani raz nedostala.
Kabardsko-Balkarsko

Kabardsko-Balkarsko alebo Kabarda-Balkarsko, dlhý tvar Kabardsko-balkarská republika (po rusky: "Кабарди́но-Балка́рская Респу́блика"; po kabardsky: "Къэбэрдей-Балъкъэр Республикэ", po balkarsky: "Къабарты-Малкъар Республика"), je federálny subjekt, presnejšie republika, Ruskej federácie. Nachádza sa na juhu európskej časti Ruska. Na juhozápade územia sa nachádzajú hrebene Veľkého Kaukazu s najvyšším vrchom Elbrus (5 642 m n. m.), smerom na severovýchod predhoria s krasovým reliéfom prechádzajúce do Kabardskej roviny.
Diagnóza

Diagnóza (skr. Dg. alebo dg.; gr. "dia-" = skrz, cez; "gnosis" = poznanie) v lekárstve znamená rozpoznanie choroby a jej pomenovanie. Diagnostika je proces určovania choroby (diagnózy). Choroby je možné rozlíšiť vďaka špecifickým príznakom - symptómom pomocou diagnostických metód. Niekedy sa názov "diagnóza" používa skrátene pre kód Medzinárodnej klasifikácie chorôb.
Vo všeobecnosti sa slovo "diagnóza" používa vo význame "určenie" (napríklad diagnóza problému).
Diferenciálna diagnostika.
Diferenciálna diagnostika je postup, pri ktorom sa stanovuje presná diagnóza spomedzi niekoľkých, ktoré majú rovnaké alebo veľmi podobné príznaky.
Eduard Haluška

Eduard Haluška (* 19. máj 1910, Kráľova Lehota – † 24. apríl 1980, Bratislava) bol slovenský matematik a pedagóg.
Životopis.
Narodil sa 19. mája 1910 v Kráľovej Lehote (okr. Liptovský Mikuláš). Jeho otec bol Ján Haluška a matka Anna rod. Pribilinecká. V roku 1930 maturoval na Štátnom koedukačnom učiteľskom ústave v Spišskej Novej Vsi. Vyučoval na Ľudovej škole v Dobšinskej Maši. Po skončení 2. svetovej vojny sa presťahoval do Bratislavy. Vyučoval na viacerých bratislavských školách, a počas jedného roka aj vo Svätom Jure.
Popri zamestnaní študoval matematiku a deskriptívnu geometriu na PF UK v Bratislave. Štúdium ukončil v roku 1956. Potom pôsobil na Pedagogickej škole na Dunajskej ul., Strednej škole pre pracujúcich na Vazovovej aj Zochovej ul. a Strednej priemyselnej škole strojníckej na Fajnorovom nábr. a Kvačalovej ul. Do dôchodku odišiel v roku 1973.
Smerodajná odchýlka

Smerodajná odchýlka (iné názvy: štandardná odchýlka, štandardná deviácia, stredná kvadratická odchýlka, stredná/priemerná odchýlka, štandard; najmä [ale nie len] v kontexte regresnej analýzy a teórie chýb: "smerodajná/štandardná chyba", "stredná/priemerná kvadratická chyba", "stredná/priemerná štvorcová chyba", "stredná/priemerná chyba") je v teórii pravdepodobnosti a štatistike meradlo štatistickej disperzie. Jednoducho povedané hovorí o tom, ako široko sú rozložené hodnoty v množine. Je druhou odmocninou rozptylu.
Majme postupnosť reálnych čísiel "x"1, ..., "x""N". Aritmetický priemer (stredná aritmetická hodnota) tohto radu čísiel je definovaný ako: 
Smerodajná odchýlka je definovaná ako kladná druhá odmocnina z rozptylu (disperzie). Smerodajnú odchýlku počítame v prípade, že máme k dispozícií úplnú množinu možných stavov procesu (systému). 
Výberová smerodajná odchýlka.
Výberová smerodajná odchýlka dát je definovaná ako druhá odmocnina z výberového rozptylu. Výberovú smerodajnú odchýlku počítame z realizovaného výberu, teda v prípade že nemáme k dispozícií úplnú množinu možných stavov, ale len výber z nich. Napríklad meriame hodnotu istej fyzikálnej veličiny a meranie opakujeme napr. 10-krát. Keďže každý merací prístroj má svoju predpísanú triedu presnosti, preto výsledky našich meraní sa budú mierne líšiť na mieste najnižších rádov. Vtedy nedokážeme pre malý počet meraní určiť smerodajnú odchýlku. Musíme preto vo vzorci uvažovať n-1 (pretože 1 meranie je už závislé s výpočtom strednej hodnoty). Pre veľký počet meraní sa rozdiel medzi smerodajnou a výberovou smerodajnou odchýlkou stráca. 
Štandardná odchýlka priemeru.
Stredná (smerodajná  – štandardná) chyba (odchýlka) priemeru patrí medzi často používané miery relatívnej variability. Často je označovaná (predovšetkým v zahraničnej odbornej literatúre) skratkou SE (príp. SEM) – z anglického výrazu Standard Error Of Mean. Stredná chyba priemeru predstavuje rozptýlenosť vypočítaného aritmetického priemeru v rôznych výberových súboroch vybraných z jedného základného súboru.
Tangsudo

Tangsudo je populárny kórejský neozbrojený bojový šport a bojové umenie, podobne ako taekwondo. Od taekwonda, sa oddelilo v roku 1953, keď majster Hwang Ki založil kórejskú asociáciu Tangsudo.
Debrujár

Debrujár je názov pre spravidla mladého človeka zaujímajúceho sa o pochopenie rôznych javov a zákonitostí, ktoré sú mu predkladané nenútenou formou, objavovanie vedy a vytváranie nových ciest k poznaniu a kreativite a to predovšetkým formou zábavných pokusov s jednoduchými pomôckami z rôznych oblastí vedy, techniky a ekológie.
Cieľom takejto činnosti je:
Loď

Loď je duté plavidlo s riaditeľným pohybom. Podľa niektorých definícií je to navyše väčšie plavidlo (na rozdiel od člna) a pohyb musí byť bezpečne riaditeľný (v tom zmysle sem nepatria technické plavidlá – pozri dole). Pojem zahŕňa aj ponorku a vesmírne plavidlo (kozmická loď).
Konštrukcia lode.
Časti lode.
Na obrázku vidíme jednotlivé časti lode:
Materiály.
Kedysi sa lode stavali z dreva. Dnes sa používajú kovy: najmä oceľ, prípadne hliník a jeho zliatiny. Pre súťažné plavidlá sa používajú aj uhlíkové vlákno a sklené vlákno alebo kompozity.
Delenia.
Podľa účelu.
Špeciálna loď.
Plavidlá
Bezmotorové lode sa často označujú ako "člny".
Plte nie sú plavidlá ale plávajúce telesá.
Loď (rozlišovacia stránka)

Loď môže byť:
Vyškovce nad Ipľom

Vyškovce nad Ipľom () je obec s prevažne maďarským obyvateľstvom v Nitrianskom kraji v okrese Levice.
Polohopis.
Dedina leží 7 km západne od Šiah na pravom brehu Ipľa, je železničnou zástavkou na železničnej trati (Zvolen) - Šahy – Čata.
Dejiny.
Už v rímských časoch bol na území dediny vojenský tábor, hrad sa prvýkrát spomína v roku 1296, vtedy to bol majetok Jána Čáka. V roku 1313 ho Karol Róbert neúspešne dobýja, pravdepodobne počas bojov bol zničený, v roku 1324 ho už nespomínajú.
Messier 2

Messier 2 alebo M 2 alebo NGC 7089 je guľová hviezdokopa v súhvezdí Vodnár nachádzajúca sa asi 5 stupňov severne od hviezdy Beta Aquarii.
História pozorovaní.
Objavil ju Giovanni Domenico Maraldi 11. septembra 1746, keď pátral po kométe. Messier ju nezávisle od neho objavil presne o 14 rokov neskôr a opísal ju ako hmlovinu bez hviezd. Hviezdy v nej dokázal ako prvý rozlíšiť William Herschel v roku 1779. V roku 1895 v nej Solon Irving Bailey objavil prvú premennú hviezdu. O dva roky neskôr v nej amatérsky francúzsky astronóm A. Chévremont objavil premennú hviezdu typu RV Tauri nazvanú po ňom. Hviezda mení svoju jasnosť v rozmedzí 12,5 až 14 magnitúd s periódou 67 dní.
Charakteristika.
Vzdialenosť hviezdokopy od Slnka sa odhaduje na 40 850 ly. Zvykne sa uvádzať aj hodnota 36 000 ly, iné zdroje ju kladú až do vzdialenosti 50 000 ly. Nachádza sa v hale našej Galaxie. Dráha je voči rovine Galaxie sklonená, pretože obieha nezávisle od disku Galaxie a zároveň má relatívne veľkú excentricitu. Počas obehu okolo galaktického jadra dosahuje vzdialenosť v apocentre viac než 100 000 ly, v pericentre sa približuje k stredu Galaxie na vzdialenosť niekoľkých desiatok tisícov svetelných rokov. Doba obehu sa pohybuje v rozmedzí 500 až 1 000 miliónov rokov. Jej priemer je približne 190 ly a obsahuje okolo 150 000 hviezd s celkovou hmotnosťou 900 000 Sĺnk. Hviezdokopa M2 je najkoncentrovanejšia z guľových hviezdokôp v Messierovom katalógu a vykazuje známky jemnej elipticity. Jej vek sa odhaduje približne na 13 miliárd rokov. V porovnaní s inými guľovými hviezdokopami má M2 relatívne nízky počet premenných hviezd, väčšinou typu RR Lyrae a W Virginis. Doteraz ich bolo v nej objavených 30. Najjasnejšie hviezdy vo hviezdokope sú červené a žlté obry so zdanlivou magnitúdou 13,1 a vyššou. Centrálna oblasť a okraje hviezdokopy sú modrasté. Spektrálny typ objektu je F4.
Poloha.
Najvhodnejšie obdobie roka na pozorovanie M2 je jeseň, kedy vo večerných hodinách kulminuje nad južným obzorom. Nájdeme ju ako objekt 6,3 magnitúdy aj voľným okom za výnimočne dobrých pozorovacích podmienok, ale len bočným videním. Nachádza sa niekoľko stupňov južne od hviezd 25 a 26 Aquarii. S hviezdami Alfa a Beta Aquarii tvorí takmer pravouhlý trojuholník. Chévremontova premenná hviezda leží asi 2 uhlové minúty východne od centra hviezdokopy.
M2

M2 môže byť
Messier 3

Messier 3 alebo M 3 alebo NGC 5272 je guľová hviezdokopa v súhvezdí Poľovné psy. Objavil ju Charles Messier v roku 1764. Táto hviezdokopa je jedna z najväčších, jej priemer je 300 ly a pozostáva z takmer 500 000 hviezd. Je vzdialená približne 33 900 ly od Zeme a jej vek sa odhaduje na 6,5 miliardy rokov. M3 má zdanlivú magnitúdu 6,2, a za určitých podmienok je ju možné vidieť voľným okom a zároveň je to jedna z najjasnejších hviezdokôp na severnej nebeskej pologuli. Veľmi dobre sa dá pozorovať už v malom triédri.
M3

M3 môže byť
Loď (architektúra)

Loď alebo chrámová loď je v kresťanských chrámoch priestor medzi vchodom a presbytériom využívaný veriacimi.
Existujú chrámy s jednou, dvoma, troma alebo piatimi loďami. 
Loď existuje:
V bazilikách je hlavná loď prevýšená.
Richard Réti

Richard Réti (* 28. máj 1889, Pezinok – † 6. jún 1929, Praha) bol slávny rakúsko-uhorský šachový majster, neskôr po rozpade rakúsko-uhorskej monarchie česko-slovenský šachový veľmajster s nemeckým materinským jazykom.
Život.
Jeho otec bol židovský lekár Samuel Réti pochádzajúci z Hlohovca a matkou bola Anna rodená Májerova z Pezinka. Mal francúzsku vychovávateľku. V školskom veku v roku 1904 sa presťahoval s matkou do Viedne, absolvoval gymnázium a študoval matematiku, avšak rýchlo ho začal fascinovať šach. V slávnej viedenskej kaviarni Café Central zabudol svoju seminárnu prácu a potom čo sa úplne stratila, vzdal štúdium a stal sa profesionálnym hráčom šachu.
Savielly Tartakower o tomto čase:
"Réti študoval matematiku, ale nebol suchým matematikom, hrá za Viedeň, ale nie je Viedenčan, je rodený Uhor, nevie po maďarsky, rozpráva rýchlo, a pritom koná rozvážne, a ešte sa stane najlepším šachistom na svete, ale nedosiahne korunu majstra sveta. On je bádateľský umelec, ktorý sa nezaoberá príčinou záležitostí, ale podstatou…"
Medzi rokmi 1918 a 1924 dosahuje veľké turnajové úspechy a patrí do absolútnej svetovej špičky. V roku 1924 je prvý po desiatich rokoch, komu sa podarí poraziť veľkého, „neporaziteľného“ Capablancu v turnajovej partii.
Réti sa stal radikálnym „novátorom“ šachového otvorenia a spolu s Aaronom Nimzowitschom a Gyulom Breyerom bol jedným z vedúcich predstaviteľov „hypermodernej šachovej školy“. Po ňom pomenované otvorenie Rétiho hra (1.Jf3 d5 2.c4) je typickým výdobytkom tej epochy.
V roku 1925 dosiahol svetový rekord v simultánke naslepo, keď z partií na 29 šachovniciach 21 vyhral 6 zremizoval a 2 prehral.
Aj ako autor šachovej literatúry dokázal veľa, jeho knihy "Die neuen Ideen im Schachspiel" "Nové myšlienky v šachovej hre" z roku 1922 a "Die Meister des Schachbretts" "Majstri na šachovnici" z roku 1930 sú klasickými dielami šachovej literatúry. 
Vo veku len 40 rokov umrel v Prahe na šarlach. Pochovaný je vo Viedni.
Šachové štúdie.
Svoju genialitu dokázal aj vo vyše 50 šachových štúdiách. Najznámejšia z nich, v ktorej súperi majú len po jednom pešiakovi, bola uverejnená 4. decembra 1921 v "Ostrauer Morgenzeitung". Myšlienka štúdie je negáciou známeho aforizmu od Senecu: "Kto súčasne beží za dvoma zajacmi, často nechytí ani jedného.". 
"Biely na ťahu remizuje"
Na prvý pohľad sa zdá, že výzvu nemožno splniť, pretože biely kráľ nemôže dohnať čierneho pešiaka a čierny kráľ ľahko chytí bieleho pešiaka. Biely kráľ musí preto sledovať odrazu dva ciele:
Keď sa čierny kráľ priblíži k bielemu pešiakovi (Kb6), biely kráľ získa čas na vstup do štvorca čierneho pešiaka a tým ho chytí. Ak čierny ťahá len svojím pešiakom, tak biely kráľ pomôže svojmu pešiakovi a obe strany postavia prakticky v rovnakom čase dámu.
"Riešenie":
Alebo 1... Kb6 2.Kf6 h4 3.Ke5 h3 4.Kd6 h2 5.c7 =
Ak teraz 3.Ke5? tak 3... h2 čierny vyhrá
remíza.